S umata inzi yekka-d neɣ ttedmen-t-id seg tmucuha n zik i d-ttalsen yimɣaren d temɣarin dɣa ad d-nefk amedya n yinzi i d-yeqqaren  lejruḥ qqazen ḥellun, lehḍur ttɣizin rennun ,inzi-agi yettwakkes-d seg tmacahut-nni n yizem d temɣart asmi itt-yufa deg tezgi tjemmeɛ iṣɣaren dɣa iɛawn-itt tessiweḍ-iten s axxam asmi tiweḍ tenna-asen i wat uxxam :welleh iɛawen-iyi yizem deg yisɣaren dacu kan lukan ur yettraḥ ara yimi-s. Dɣa izem yella zdat tewwurt yesla-as, azekka-nni tuɣal temɣart-nni ɣer tezgi tufa izem-nni dɣa yennaas :Ha-tt-an tqabact wwet-iyi s aqerru, di tazwara tugi maca asmi is-yenna wwet-iyi neɣ ad kem-ččeɣ tewwt-it, ɛeddan lesnin tamɣart-nni temlal izem-nni i teqqerḥ s lḥḍur dɣa yennaas :  tiyiti-nni iyi-d fkiḍ s aqqerru teḥla maca leḥḍur i sliɣ mazal-iten, dɣa yeqqim d inzi lejruḥ qqazen ḥellun lehḍur ttɣizin rennun